Document ID: 32005D0609

KOMISIJAS LĒMUMS
(2005. gada 8. augusts),
ar kuru groza Lēmumu 2005/240/EK, ar ko nosaka metodes cūku liemeņu klasificēšanai Polijā
(izziņots ar dokumenta numuru K(2005) 2985)
(Autentisks ir tikai teksts poļu valodā)
(2005/609/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai (1), un jo īpaši tās 5. panta 2. punktu,
tā kā:
(1)
Ar Komisijas Lēmumu 2005/240/EK (2) tika apstiprināta trīs metožu izmantošana cūku liemeņu klasificēšanai Polijā.
(2)
Polijas valdībā lūdza Komisijai apstiprināt izmaiņas divu aparātu aprakstā.
(3)
Izvērtējot šo pieprasījumu, tika secināts, ka nosacījumi grozīta aparātu apraksta apstiprināšanai ir izpildīti.
(4)
Tādēļ attiecīgi jāgroza Lēmums 2005/240/EK.
(5)
Šajā lēmumā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2005/240/EK pielikumu groza šādi:
1)
Pielikuma 2. daļas 2. punktu aizstāj šādi:
“2)
Aparāts ir aprīkots ar 3,5 MHz ultraskaņas devēju sistēmu (U-Systems).
Mērījumu rezultātus izsaka aprēķinātajā liesās gaļas saturā ar Ultra-FOM aparātu.”
2)
Pielikuma 2. daļas 3. punktu aizstāj šādi:
“2)
Aparāts ir aprīkots ar sešpadsmit 2 MHz ultraskaņas devējiem (GE Inspection Technologies).
Ultraskaņas dati ietver muguras tauku biezuma mērījumu un muskuļu slāņa mērījumu.
Mērījumu rezultātus ar datora palīdzību izsaka aprēķinātajā liesās gaļas saturā.”
2. pants
Lēmums ir adresēts Polijas Republikai.
Briselē, 2005. gada 8. augustā

Labels: 18
17
6